Okresná prokuratúra Košice I 
Mojmírova 5, 041 47 Košice 1 	

Sp. zn. : 4 Pv 389/12/8802	Košice I, 25.2.2013
EEČ : 2-63-67-2013

U Z N E S E N I E

Trestná vec:	obvinený XXXXX  
Prečin:	Nebezpečné vyhrážanie podľa § 360 odsek 1, odsek 2 písmeno b Trestného zákona číslo 300/2005 Zbierky zákonov v znení zákona číslo 313/2011 Zbierky zákonov a iné trestné činy

Rozhodol: 	prokurátor Okresnej prokuratúry Košice I
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
a
poškodenou:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
Obsahom zmieru je:
a.	Peňažná suma určená na všeobecne prospešné účely: 90,00 € 
b.	Konkrétny adresát peňažnej sumy určenej na všeobecne prospešné účely: Nezisková organizácia rádu premonštrátov opátstvo jasov 
c.	Suma odovzdaná štátu na peňažnú pomoc obetiam trestnej činnosti: 90,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX, XXXXX, XXXXX XXXXX, Slovensko
realizované policajtom Obv.odd. PZ XXXXX - Sever pod spisovou značkou ORP-2556/SE-KE-2012.
             
	- dňa 29.06.2012 v čase okolo 18.30 hod. po príchode do bytu svojej matky Evy Kopilčákovej v Košiciach na ul. Odborárskej č. 3, sa tejto vyhrážal ťažkou ujmou na zdraví a inou ťažkou ujmou a to tým spôsobom, že ju rozkope, ako aj, že rozkope svojho brata Lukáša, na ktorého chcel v byte počkať, tak že mu poláme ruky a nohy a skončí na invalidnom vozíku.

Odôvodnenie: 

	Uznesením policajného orgánu OO PZ XXXXX - Sever sp. zn. ČVS: ORP-2556/SE-KE-2012 zo dňa 29.06.2012 bolo začaté trestné stíhanie a vznesené obvinenie XXXXX pre prečin nebezpečného vyhrážania podľa § 360 ods. 1, ods. 2 písm. b/ Trestného zákona, na tom skutkovom základe, že 

	- dňa 29.06.2012 v čase okolo 18.30 hod. po príchode do bytu svojej matky Evy Kopilčákovej v Košiciach na ul. Odborárskej č. 3, sa tejto vyhrážal ťažkou ujmou na zdraví a inou ťažkou ujmou a to tým spôsobom, že ju rozkope, ako aj, že rozkope svojho brata Lukáša, na ktorého chcel v byte počkať, tak že mu poláme ruky a nohy a skončí na invalidnom vozíku, teda sa inému vyhrážal ťažkou ujmou na zdraví alebo inou ťažko ujmou takým spôsobom, že to môže vzbudiť dôvodnú obavu z ich uskutočnenia a čin spáchal na chránenej osobe.

	Preskúmaním príslušného spisového materiálu som zistil, že v predmetnej trestnej veci sa koná o trestnom čine, na ktorý zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 ods.1 Trestného poriadku.

	Obvinený a poškodená uzavreli dňa 28.09.2012 dohodu o zmieri. Obvinený v rámci dohody slobodne, vážne, zrozumiteľne a určito vyhlásil, že spáchal skutok, za ktorý je stíhaný.

	Dňa 20.05.2011 peňažnú sumu vo výške 180,- € obvinený zložil na depozitný účet Krajskej prokuratúry XXXXX XXXXX určenú vo výške 50 % na peňažnú pomoc obetiam trestnej činnosti a 50 %, t. j. 90,- € pre Neziskovú organizáciu Rádu premonštrátov - Opátstvo Jasov č. úXXXXX 

	Táto suma je primeraná závažnosti spáchaného trestného činu.

	Obvinený a poškodená s týmto spôsobom vybavenia veci vyslovili súhlas.

	Vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery som dospel k záveru, že takýto spôsob rozhodnutia je dostačujúci. 

	Preto som rozhodol tak, ako je to uvedené vo výrokovej časti tohto uznesenia. 

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Vladimír Stanko
prokurátor